STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.14 | 2020.gada 28.septembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | A.Škēle |
| Finanšu ministrijas pārstāve | − | I.Braunfelde |
| Finanšu ministrijas pārstāve | − | I.Bērziņa |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | J.Bekmanis |
| Izglītības un zinātnes ministrijas valsts sekretāre | − | L.Lejiņa |
| Kultūras ministrijas pārstāve |  | K.Liepiņa |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas pārstāvis |  | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | I.Pavlova |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas investīciju un attīstības aģentūras pārstāvis | − | F.Tālbergs |
| Latvijas Pašvaldību savienības pārstāvis | − | A.Salmiņš |
| Valsts robežsardzes priekšnieks | − | A.Rogozins |
| Valsts policijas pārstāvis | − | A.Grišins |
| Valsts ugunsdzēsības un glābšanas dienesta pārstāvji |  |  |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī, kā arī par situāciju Lietuvā, Igaunijā un citās Eiropas valstīs. Atzīmēt, ka epidemioloģiskā situācija valstī tiek kontrolēta un pašreiz nav nepieciešams ieviest jaunus ierobežojošus pasākumus visā valstī.
2. Ievērot nostāju, ka katram pašam jābūt atbildīgam, jāvēro savs veselības stāvoklis un slimības laikā uz darbu nenākt. Darba vietā lieki nepulcēties, pēc iespējas neorganizēt klātienes sanāksmes, kā arī pēc iespējas strādāt attālināti.
3. Pieņemt zināšanai Satiksmes ministrijas pārstāves sniegto informāciju par aviācijas nozares sagatavotajiem priekšlikumiem grozījumiem Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – grozījumi noteikumos Nr.360). Atzīmēt, ka Veselības ministrija savu viedokli attiecībā uz kumulatīvā saslimstības sliekšņa paaugstināšanu nav mainījusi un to neatbalsta, bet, ja nepieciešams, var rosināt politisku diskusiju.
4. Lai nodrošinātu Starpinstitūciju darbības koordinācijas grupai (SDKG) Ministru kabineta 22.09.2020. sēdē (prot. Nr.55 37.§. 8.punkts) doto uzdevumu izvērtēt SMS apziņošanas efektivitāti un lietderību, un līdz 2020.gada 15.decembrim informēt Ministru kabinetu par izvērtējama rezultātiem un priekšlikumiem turpmākajai rīcībai:

4.1. Valsts ugunsdzēsības un glābšanas dienestam veikt iknedēļas uzskaiti par saņemtajiem zvaniem uz +371 112 no viesabonentiem saistībā ar Covid-19 SMS apziņošanu;

4.2. Valsts kancelejai veikt interneta vietņu (<https://covid19.gov.lv>; <https://covid19.gov.lv/ru>; <https://covid19.gov.lv/en>) apmeklējumu iknedēļas uzskaiti, kā arī apmeklējumu salīdzinājumu ar periodu līdz 28.09.2020;

4.3. Krīzes vadības padomes sekretariātam (KVPS) nodrošināt informatīvā ziņojuma “Par SMS apziņošanas izmantošanu personu informēšanai par Latvijā noteiktajiem Covid-19 epidemioloģiskās drošības pasākumiem” 2.punktā un šī protokola 4.1. un 4.2.apakšpuktā minētās informācijas apkopošanu un izvērtēšanu, un līdz 2020.gada 7.decembrim iesniegt SDKG SMS apziņošanas izvērtējumu;

4.4. šī protokola 4.1. un 4.2.apakšpunktā minētajām institūcijām noteikto informāciju iesniegt KVPS (uz e-pastu: cmc@vugd.gov.lv) līdz katras nedēļas otrdienai par pagājušo nedēļu.

1. Pieņemt zināšanai Valsts kancelejas, Veselības ministrijas, Ekonomikas ministrijas, Labklājības ministrijas un Aizsardzības ministrijas pārstāvju sniegto informāciju par mutes un deguna aizsegu (masku) lietošanas iespējamību (ieviešanas slieksnis – epidemioloģiskās situācijas risku izvērtējums, piemēram, pasažieru skaits sabiedriskajā transportā "pīķa" stundās un atsevišķos maršrutos; masku pieejamība tirgū ir pietiekama; cenas; "standarti" maskām; personu loks, kurām valsts varētu sniegt atbalstu maskas iegūšanai; masku izdales jāorganizē pašvaldībās decentralizēta veidā, pēc tam saņemot attiecīgu kompensāciju no valsts; sabiedrības izglītošana; prasību ievērošanas kontrolēšana).
2. Veselības ministrijai izvērtēt iespējamo masku obligātas lietošanas ieviešanas brīdi.
3. Ekonomikas ministrijai sadarbībā ar Veselības ministriju un Valsts ugunsdzēsības un glābšanas dienestu sagatavot rekomendācijas iedzīvotājiem par masku standartiem un to lietošanu.
4. Vides aizsardzības un reģionālās attīstības ministrijai sagatavot izskatīšanai Ministru kabineta sēdē jautājumu par kompensāciju iespējām pašvaldībām par masku izdali noteiktām personu grupām, ja tiks pieņemts lēmums par masku obligātu lietošanu.
5. Valsts kancelejai sadarbībā ar Veselības ministriju turpināt darbu komunikācijas plāna izstrādē sabiedrības informēšanai un izglītošanai COVID-19 saistītos jautājumos, kā arī īstenot plānā paredzētos pasākumus.
6. Konceptuāli atbalstīt Veselības ministrijas sagatavoto grozījumu noteikumos Nr.360 iesniegšanu izskatīšanai Ministru kabineta sēdē. Veselības ministrijai precizēt noteikumu projekta redakciju atbilstoši Valsts kancelejas komentāriem.
7. Pieņemt zināšanai Valsts ugunsdzēsības un glābšanas dienesta sagatavoto izvērtējumu par Valsts kontroles priekšlikumiem. Atbalstīt sagatavotos priekšlikumus par nepieciešamību gatavot grozījumus attiecīgajos normatīvajos aktos.
8. Izglītības un zinātnes ministrijai sadarbībā ar Ekonomikas ministriju, piesaistot arī attiecīgās institūcijas, izvērtēt jautājumu par akreditācijas laboratoriju pakalpojuma saņemšanas iespējām.
9. Konceptuāli atbalstīt Aizsardzības ministrijas sagatavoto grozījumu Ministru kabineta 2020.gada 9.jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība" iesniegšanu izskatīšanai Ministru kabineta sēdē. Aizsardzības ministrijai precizēt noteikumu projekta redakciju atbilstoši Valsts kancelejas komentāriem, svītrot 4.9.apakšpunktu un precizēt anotāciju atbilstoši Finanšu ministrijas komentāriem.
10. Pieņemt zināšanai Veselības ministrijas pārstāves sniegto informāciju par Slimību profilakses un kontroles centra kapacitāti (epidemiologu un sabiedrības veselības speciālistu aizvietošanas iespējas valsts pārvaldē, izmantojot valsts pārvaldes resursus).
11. Veselības ministrijai sagatavot potenciāli aizvietojamo speciālistu "Profila prasības".

Sēdi slēdz plkst. 17.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu